Վայրի հյուսիսիում

«Վայրի հյուսիսիում» (), ռուս նկարիչ, ռեալիստական բնանկարի վարպետ Իվան Շիշկինի նկարներից։ Այս ստեղծագործությունը հեղինակը վրձնել է 1891 թվականին։ Յուղաներկով կտավի չափերն են 161 × 118 սմ։

Այսօր «Վայրի հյուսիսիում» ստեղծագործությունը պահպանվում և ցուցադրվում է Կիևի պետական պատկերասրահում (Կիև, Ուկրաինա)։

Պատմություն 
Կտավի անվանումը Շիշկինը վերցրել է Լերմոնտովի համանուն բանաստեղծությունից: Այս կտավը հեղինակը նկարել է գրողի մահվան հիսնամյակին հրատարակության պատրաստվող երկերի ժողովածուի պատկերազարդման համար: Նկարի պատվիրատուն պետերբուրգցի հրատարակիչ Պյոտր Կոնչալովսկին էր՝ հայտնի գրահրատարակիչ Իվան Կուշներյովի բաժնետերերից:

Նկարն ունի երկու էսքիզ, որոնք այսօր պահպանվում են Ռուսական պետական թանգարանում:

Նկարագիր 
Ինչպես Լերմոնտովի բանաստեղծությունում, «Վայրի հյուսիսիում» ստեղծագործությունում նույնպես վառ կերպով արտահայտվում է մենության թեման: Անմատչելի մերկ ժայռին, խավարի, սառցի և ձյան մեջ կանգնած է մենավոր սոճին: Լուսինը լուսավորում է ձնածածկ մռայլ կիրճը և անսահման հեռուն: Թվում է, թե այդ ցրտի թագավորությունում չկա որևէ կյանքի նշույլ: Սակայն ընդդեմ սառնամանիքի, ձյան և քամու՝ ծառն ապրում է:

Ծանոթագրություններ

Արտաքին հղումներ 
 

1891 նկարներ
Իվան Շիշկինի նկարներ
Ռուսաստանի արվեստ
Բնանկարներ
Կիևի պետական պատկերասրահի նկարներ
Ձմեռ